Lukuaika noin 7 min

Kaupungistuminen on aikamme tärkeimpiä trendejä. Ihmiset muuttavat sinne missä on töitä, opiskelumahdollisuuksia, vapaa-ajan tarjontaa ja seuraa.

Suomessa kuntien lukumäärä on laskenut huomattavasti viime vuosikymmeninä. Vuonna 1955 kuntia oli vielä 547, tänä vuonna enää 311.

Erityisesti vuonna 2005 käynnistynyt kunta- ja palvelurakenneuudistus ja vuonna 2011 käynnistynyt kuntauudistus ovat supistaneet kuntakenttää. Suunta on selvä: kuntaliitokset jatkuvat.

Pienet ja velkaiset kunnat taistelevat olemassaolostaan. Kunnat myös kilpailevat keskenään. Kaikki haluaisivat asukkaakseen työssäkäyviä lapsiperheitä. Uudet yrittäjät ja työpaikat ovat kunnille lottovoitto. Matkailijoidenkin eurot kelpaavat.

Kuinka tämä heijastuu kuntien markkinointiin? Millaisen ydinviestin kunnat haluavat itsestään antaa?

Suomen kunnilla on ollut ihastuttava perinne, mainoslauseiden keksiminen. Mitä pienempi kunta, sitä todennäköisemmin sillä on oma slogan. Suuret kaupungit eivät ole leikkiin lähteneet.

Kuntien iskulauseita ei valitettavasti voi kehua erityisen huumorintajuisiksi, leikkisiksi tai rohkeiksi.

Tyypillinen slogan kehuu kunnan kauneutta (Kyyjärvi - Keskellä kaunista luontoa), elämisen laatua (Pomarkku - Yhteisöllisyyttä ja idylliä), palveluja (Paimio - Lähipalvelut ja maaseudun rauha) tai yritysystävällisyyttä (Pyhäntä - Yrityskunta).

Toivottavasti esimerkiksi Pertunmaa ei ole maksanut copywriterille kovin suurta summaa sloganistaan Hyvä paikka elää ja asua.

Osa kunnista luottaa mainonnassaan murteen voimaan (Enontekiö - Met tehemä yhessä, Pello - Elethään hyvvää elämää!, Rauma - Ol niingo gotonas), historiaansa (Hartola - Kuningaskunta, Rautalampi - Emäpitäjä keskellä Suomea) tai ruokaperinteeseensä (Lemi - Säräpitäjä, Taivassalo - Graniitinluja silakkapitäjä).

Maantiede on innoittanut monia kuntia: Imatra - Rajat ylittävää voimaa, Tornio - Rajattomien mahdollisuuksien kaupunki, Joensuu - Kaupunki idässä ja Kotka - Merikaupunki.

Mielikuvitustakin löytyy. Joroinen kehuu olevansa Savon Pariisi, Kiuruvesi Luomu-Suomen pääkaupunki ja Puumala Suomen kuumin. Salla tunnustaa olevansa In the middle of nowhere, keskellä ei mitään.

Kivijärvi tuntuu menettäneen toivonsa. Sen slogan on Täältä virtaavat vedet ja elinvoima. Minne ne virtaavat, kauas pois?

Kielioppivirheet ärsyttävät: Ruokolahti on MaaseutuSaaristo, Kemijärvi Vedenvälkettä ja Vihreää Kultaa ja Heinävesi Kuntien Kermaa.

Uurainen on Luonnollisen kasvun Uurainen. Mutta miten kunta voisi kasvaa luonnottomasti?

Ristijärvi on Hyvän iän kunta. Mitä se mahtaa tarkoittaa?

Muhos on Mimmin kunta. Nettisivut selventävät, että Reino Helismaa ja Toivo Kärki tekivät rillumareilaulun Muhoksen Mimmi vuonna 1951. Olisiko kunnan brändiä aika päivittää tähän päivään?

Kunnilla on tärkeä tehtävä ihmisten arjessa: ne tuottavat olennaisimmat peruspalvelumme. Kunta on demokratian perusyksikkö.

Kunnat ansaitsevat siis parempaa brändäystä! Suomen kuntakentässä olisi ahkeralle markkinointialan yrittäjälle kiertämisen paikka.

Kuka tekisi kuntien sloganeille sen minkä Jani Halme Kotimaan katsauksellaan paikallislehdille?

Näin kunnat mainostavat itseään nettisivuillaan

Akaa: Makee kaupunki

Alajärvi: Aitoa elämää Aaltojen keskellä

Alavieska: Itsenäistä maaseutua

Asikkala: Portti Päijänteelle

Enontekiö: Met tehemä yhessä

Evijärvi: Itseään suurempi kunta

Föglö: Aito saaristolaiskunta Etelä-Ahvenanmaalla

Haapavesi: Ihastut varmasti!

Hailuoto: Luokseen kutsuva loistokunta

Hankasalmi: Hyvän arjen Hankasalmi

Hanko: Pieni kaupunki meren rannalla

Hartola: Kuningaskunta

Hattula: Elämää varten

Heinola: Pieni kaupunki, iso elämä

Heinävesi: Kuntien Kermaa

Hirvensalmi: Elämää ja enemmän

Hollola: Tyytyväisten asukkaiden kunta

Humppila: Parasta palvelua

Hyvinkää: Hyvinkäällä on hyvä huomen

Hämeenkyrö: Mukavasti maalla

Iisalmi: Osaamisen paikka

Ikaalinen: Käyhän peremmälle!

Ilmajoki: Tulevaisuus on Ilmajoella

Ilomantsi: Ilomantsi, helppo tulla ja olla

Imatra: Rajat ylittävää voimaa

Inkoo: Iloinen Inkoo

Janakkala: Suomen Kasvukäytävän keskipisteessä

Joensuu: Kaupunki idässä

Joroinen: Swingaava Savon Pariisi

Joutsa: Tekemisen iloa ja joutenoloa!

Juuka: Lämmöllä Juuka

Juupajoki: Perusvarma Juupajoki

Juva: Aitoa osaamista

Jämijärvi: Satakunnan helmi

Jämsä: Elämäsi tarina

Kangasala: Oksalla ylimmällä

Kangasniemi: Se on se paikka

Kannus: Juuret elämälle

Karvia: Notkea & Willi 150-vuotias

Kauhava: Yhteistyöllä turvattuun tulevaisuuteen

Kaustinen: Katsele, kuuntele, koe – Kaustinen!

Keitele: Aja, souda, kävele – aina kutsuu Keitele

Kemi: Pienellä kaupungilla on suuri sydän

Kemijärvi: Vedenvälkettä ja Vihreää Kultaa

Keminmaa: Ohittamaton Keminmaa - elinvoimaa ja luonnetta

Kemiönsaari: Paikka asua ja elää!

Kempele: Hyvä kasvaa Kempeleessä

Kerava: Pieni suuri Kerava

Kinnula: Luonnollinen vaihtoehto

Kiuruvesi: Luomu-Suomen Pääkaupunki

Kivijärvi: Täältä virtaavat vedet ja elinvoima

Konnevesi: Kiehtova Konnevesi

Korsnäs: Den trygga hemkommunen

Koski Tl: Tervetulloo Koskell

Kotka: Merikaupunki

Kruunupyy: Rauhallinen alue täynnä elämää

Kuhmoinen: I ❤ Kuhmoinen

Kumlinge: Kumlinge ger dig trygghet nära naturen!

Kurikka: Kaikki lähellä

Kustavi: Saariston kuningaskunta

Kyyjärvi: Keskellä kaunista luontoa

Kökar: Kökar är annorlunda

Lapinjärvi: Lähellä on tilaa

Lapua: Kotien valtakunta jo vuodesta 1581

Laukaa: Kaikki lähellä Laukaassa

Lemi: Säräpitäjä

Leppävirta: Yrittämisen virtaa

Lestijärvi: Solisee sykkeestä salomaille

Lieto: Täällä on kaikki

Loimaa: Jyvällä tulevaisuudesta!

Loppi: Keskellä kasvu-Suomea

Loviisa: Pieni kaupunki, suuria elämyksiä

Luhanka: Päijänteen rannalla

Lumijoki: Koti meren äärellä

Lumparland: Kommunen närmare än du tror

Luumäki: Kylähyvänen

Maarianhamina: Nordens minsta metropol

Marttila: Täynnä elämää

Masku: 100 hehtaaria tilaa yrittää

Merijärvi: Pieni ja pirteä

Merikarvia: Sata aurinkoista päivää enemmän

Miehikkälä: Kaakonhelmi

Muhos: Mimmin kunta

Multia: Elämisen laatua ja rauhallisuutta

Muurame: Hyvän kasvun paikka

Mänttä-Vilppula: Taidekaupunki

Nakkila: Siin Nakkila kirko vaiheill

Nivala: Perustaa perheestä - virtaa väestä

Nousiainen: Vireä vehreä

Närpiö: Staden där allt är möjligt

Orimattila: Kannattava siirto

Oripää: Täyttä elämää

Oulu: Capital of Northern Scandinavia

Outokumpu: Aarrekaupunki

Padasjoki: Lähellä luontoa

Paimio: Lähipalvelut ja maaseudun rauha

Parainen: Saaristokaupunki

Parkano: Kehityksen valtatiellä

Pelkosenniemi: Lapin sydämessä

Pello: Elethään hyvvää elämää!

Pertunmaa: Hyvä paikka elää ja asua

Pielavesi: Ponnistaa luonnostaan

Pietarsaari: A Little Town With A Big Heart

Pomarkku: Yhteisöllisyyttä ja idylliä

Pori: Pori pääsee ihon alle

Pornainen: Luonnollisesti

Porvoo: Unelmien kotikaupunki

Posio: Lapin taikamaa

Pukkila: Pukkilassa onnistuu!

Puolanka: Sitkeää sorttia

Puumala: Saimaan kaunein, Suomen kuumin

Pyhtää: Tiennäyttäjä jo vuodesta 1347

Pyhäjärvi: Luovasti pintaa syvemmältä

Pyhäntä: Yrityskunta

Pyhäranta: Mailman pualvälis

Pälkäne: Parasta aikaa

Raahe: Hyvän tuulen Raahe – kehittyvä kaupunki

Rantasalmi: Monta mainiota mahdollisuutta

Ranua: Rohkea Ranua

Rauma: Ol niingon gotonas

Rautalampi: Emäpitäjä keskellä Suomea

Rautavaara: Eloa, Iloa ja Älyä

Riihimäki: Kotikaupunki

Ristijärvi: Hyvän iän kunta

Ruokolahti: MaaseutuSaaristo

Salla: In the middle of nowhere

Saltvik: Nära avstånd och öppen horisont

Sastamala: Sopivasti sykettä

Savitaipale: Sydämellä sovussa sisulla

Seinäjoki: Elämäni kaupunki

Siikainen: Luontoa käydä edellä

Siilinjärvi: Vahva ja vastuullinen

Simo: Viihtyisän asumisen kunta

Sipoo: Suomen halutuin

Siuntio: Avain onneen!

Sodankylä: Lapin tähtikunta

Soini: Maakunnan huipulla!

Somero: Satumaa ellei peräti Paratiisi

Sulkava: Soutupitäjä Saimaan sylissä

Suomussalmi: Tahdosta tekoihin

Suonenjoki: Vahvasti kehittyvä

Sysmä: Maaseudun mallia maailmalle

Säkylä: Sata syytä!

Taivassalo: Graniitinluja silakkapitäjä

Tervo: Toimiva Tervo

Tervola: Myönteisiä mahdollisuuksia

Tohmajärvi: Rajattomat mahdollisuudet

Toholampi: Luonnollinen kotilaakso

Toivakka: Kasvaa kanssasi

Tornio: Rajattomien mahdollisuuksien kaupunki

Tuusniemi: Muuntuu moneksi

Utajärvi: Laatukunta

Uurainen: Luonnollisen kasvun Uurainen

Uusikaarlepyy: Pikkukaupunki parhaimmillaan

Valkeakoski: Kun haluat palvelukseesi kaupungin

Valtimo: Sympaattinen&toimelias

Varkaus: Pohjois-Savon yrittäjäystävällisin kunta

Vesilahti: Viihtyisä ja vetovoimainen Vesilahti

Vieremä: Mualiman paras hiihtopitäjä

Vimpeli: Pieni kunta, monta sankaria

Virolahti: Ankkuripaikka meren rannalla, valtakunnan rajalla

Vårdö: Lumoava vartija

Ylitornio: Hyvä asua, elää ja yrittää

Ylöjärvi: Anna Ylöjärven yllättää!

Ypäjä: Tallin paikka

Puuttuuko listasta hyvä iskulause? Onko joku väärin? Mikä on suosikkisi? Lähetä palautetta osoitteeseen saara.koho@almamedia.fi

4.5.2018 kello 13.30: Korjattu Oulun sloganin kirjoitusasu.